
Wrth ystyried yr iaith Gymraeg yn gyffredinol, credaf fy mod i’n gwbl naturiol ac yn hyderus wrth ddefnyddio’r iaith ar lafar ac ar y cyfan, yn ysgrifenedig. Wrth ddechrau dysgu, rydw i wedi sylweddoli ar bwysigrwydd yr iaith Gymraeg ac yn bennaf, er bod athrawon yn arbenigo o fewn pynciau gwahanol, mae bob athro yn ‘athro iaith’.
Wrth ystyried y Fframwaith Cymwyseddau i Athrawon, credaf dylai fod yn anelu at gyrraedd lefel ‘C1-Hyfedredd’. Fel rwyf wedi dangos heddiw, credaf fy mod i’n gallu creu a defnyddio cyfoeth o adnoddau Cymraeg o fewn gwersi. Yn ychwanegol, rwyf yn gallu deall a gwrando ar safbwyntiau amrywiol disgyblion ac yn ymateb yn briodol. Wrth gyflwyno’r dasg i’r ‘disgyblion’ heddiw, credaf fy mod i wedi darllen ar goedd yn naturiol ac yn eglur ond eto, fe fydd rhaid parhau i weithio ar elfennau eraill. I ddechrau, credaf fod fy sgiliau gwrando yn safonol gan fy mod i’n gallu rhyngweithio’n hyderus gyda dysgwyr a chredaf fy mod i wedi dangos hyn o fewn fy ngwers. Yn ychwanegol, wrth wrando a’r safbwyntiau disgyblion amrywiol, yn aml rwyf yn cywiro geirfa disgyblion, megis wrth argymell geiriau hanesyddol iddynt.
Credaf fod y wers dysgais i fy nghyd-fyfyrwyr heddiw yn un effeithiol wrth geisio codi lefel llythrennedd disgyblion. Wrth adfyfyrio ar yr uned gwaith ynglŷn â hanes Abertawe, mae’r taflennu gwaith yn gallu cael ei lenwi trwy gydol yr uned gwaith i sicrhau fod disgyblion yn dod yn gyfarwydd gyda’r termau allweddol maent yn dysgu amdano ym mhob gwers. Mae’r goleuadau traffig hefyd yn arf effeithiol i asesu dealltwriaeth y disgyblion wrth ymwneud a’r termau allweddol amrywiol. Hefyd yn syniad da yw sicrhau bod gan y disgyblion rhestr o’r holl dermau allweddol, yna wrth lenwi’r taflennu gwaith mae’r disgyblion yn gallu tracio pa dermau maent wedi canolbwyntio arno yn barod a pa dermau fe fydd rhaid edrych arno nesaf. Fe fydd ‘ffolder iaith’ i bob disgybl yn ddefnyddiol wrth sicrhau fod y taflennu yn cael ei gasglu’n ddiogel.
Er rwyf yn hyderus yn defnyddio’r Gymraeg ar lafar, ni chredaf fy mod i’n cyrraedd y lefelau uwch. Fel yn fy ngwers heddiw, ar adegau gwelaf fy hun yn wynebu trafferthion yn mynegu fy hun ac ar adegau eraill rwyf yn defnyddio bratiaith o fewn y dosbarth dysgu. Er hyn, wrth ystyried pwysigrwydd iaith o fewn hanes, yn gyffredinol rwyf yn hyderus yn cymharu, ddisgrifio ac ar y cyfan yn defnyddio’r eirfa briodol yn ystod wersi. Wrth astudio hanes ar lefel TGAU, Lefel A a gwneud gradd trwy gyfrwng y Gymraeg, credaf fy mod i’n defnyddio geirfa briodol ac yn ceisio sicrhau fod disgyblion hefyd yn defnyddio termau hanesyddol. O fewn y wers heddiw, credaf fy mod i wedi defnyddio geirfa briodol megis ‘chwyldro diwydiannol’, a ‘dehongliad.’ Dywed fy mentor ar ôl wers heddiw fy mod gen i lais sy’n ennyn diddordeb disgyblion a chredaf fod hun yn fantais wrth ymwneud a dosbarthiadau eraill. 
Gan fod darllen yn bwysig iawn o fewn hanes, credaf fy mod i wedi ymdrechu ar y sgil yma wrth fod yn y brifysgol. O fewn y wers heddiw, credaf fy mod i wedi darllen y wybodaeth ar y sleidiau pwynt pŵer yn glir ac roedd y ‘disgyblion’ o fewn y dosbarth i weld yn ddeall y dasg ar law. Er ni ysgrifennais fy hun o fewn y wers heddiw, rydw i yn gyffyrddus yn ysgrifennu drwy gyfrwng y Gymraeg ond ni ydw i’n gweld hyn yn hawdd. Er fy mod i wedi gwneud Lefel A Cymraeg, gwelaf fy hun yn cael trafferthion gydag atalnodi megis rheolau treiglo. Yn ychwanegol, o fewn fy mhwynt pŵer heddiw, dysgais, nid oes angen atalnod llawn ar ddiwedd pob pwynt bwled ar sleid pwynt pŵer. Yn y dyfodol, fe fyddaf yn sicrhau fy mod i’n gwirio adnoddau cyn dechrau gwersi i sicrhau bod gwallau o’r fath yn cael ei osgoi.

